pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สั่งทุกเหล่าทัพ เตรียมหนุนช่วยประชาชน หวั่นฝนตกหนักสะสมต่อเนื่อง น้ำป่าทะลักและน้ำล้นตลิ่ง หากวิกฤตให้เปิดหน่วยทหารรับอพยพประชาชน
วันพุธที่ 7 กันยายน 2565
สั่งทุกเหล่าทัพ เตรียมหนุนช่วยประชาชน หวั่นฝนตกหนักสะสมต่อเนื่อง น้ําป่าทะลักและน้ําล้นตลิ่ง หากวิกฤตให้เปิดหน่วยทหารรับอพยพประชาชน
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้กําชับสั่งการทุกเหล่าทัพ ที่มีหน่วยทหารในพื้นที่ทั่วประเทศ เตรียมยกระดับสนับสนุนรับมือกับสถานการณ์การเตือนภัย
จากร่องมรสุมกําลังแรงพาดผ่านและปกคลุมไทย ส่งผลฝนตกชุกหนาแน่นและมีฝนตกหนักมากในพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออกและภาคใต้ รวมทั้งกรุงเทพมหานคร และปริมณฑล
โดยให้ประสานทํางานร่วมกับฝ่ายปกครอง กรมป้องกันและบรรเทาสาธารณภัยและจิตอาสาในพื้นที่ และเตรียมปฏิบัติตามแผนป้องกันและบรรเทาสาธารณภัยของแต่ละเหล่าทัพและหน่วยทหารในแต่ละพื้นที่ โดยเฉพาะการติดตามเฝ้าระวัง แจ้งเตือนภัยแก่ประชาชนในพื้นที่เสี่ยง ทั้งนี้ให้กระจายกําลังเร่งด่วนเข้าช่วยเหลือและอพยพประชาชน ทรัพย์สินมีค่าออกจากพื้นที่ และหากจําเป็นวิกฤตให้เปิดพื้นที่หน่วยทหารรับการอพยพประชาชนเข้าดูแล พร้อมกันนี้ ให้สนับสนุนเคลื่อนย้ายกําลังพล เครื่องมือช่างและเครื่องสูบน้ํา เข้าแก้ปัญหาพื้นที่วิกฤตทันที เพื่อลดความเสียหายและบรรเทาความเดือดร้อนของประชาชน
โฆษก กห. เปิดเผยต่อว่า ขณะนี้ กห.โดยทุกเหล่าทัพ ได้กระจายกําลังพล กว่า 2,500 นาย รวมทั้งรถยนต์บรรทุกขนาดต่าง ๆและเครื่องมือช่าง เช่น รถขุดตัก รถบรรทุกติดปั้นจั่น เรือท้องแบน เรือชนิดต่าง ๆ และ อากาศยานไร้คนขับ ลงพื้นที่สนับสนุนช่วยเหลือประชาชนในพื้นที่ประสบอุทกภัยทั่วประเทศต่อเนื่องมา โดยช่วยแจ้งเตือนภัย และอพยพประชาชนในพื้นที่วิกฤตและขนย้ายสิ่งของมีค่าไปยังพื้นที่ปลอดภัย การแจกจ่ายสิ่งของยังชีพในพื้นที่ การจัดชุดแพทย์เคลื่อนที่ให้บริการเบื้องต้นแก่ผู้ประสบภัย การเปิดเส้นทางจากต้นไม้ที่ล้มกีดขวางเส้นทางสัญจร การจัดตั้งสะพานเร่งด่วนในเส้นทางที่ถูกตัดขาด และการจัดยานพาหนะอํานวยความสะดวกการสัญจร เป็นต้น
ขณะเดียวกัน หน่วยทหารในพื้นที่ ได้สนับสนุนเตรียมป้องกันพื้นที่เสี่ยง โดยนํากําลังพลและเครื่องมือช่าง ร่วมขุดลอกคูคลองและกําจัดสิ่งกีดขวางทางน้ํา การบรรจุกระสอบทรายทําพนังกั้นน้ําในพื้นที่เขตเมือง แหล่งโบราณสถานและพื้นที่สําคัญ รวมทั้งการเปิดทางน้ํา การเร่งระบายน้ําด้วยเครื่องสูบน้ําและเรือดันน้ํา ออกจากพื้นที่น้ําท่วมขังลงลําน้ําสายหลัก ทั้งนี้ ทุกเหล่าทัพ ยังคงเสริมกําลังและทํางานร่วมกับ กทม.และ จว.ปริมณฑลอย่างใกล้ชิด เพื่อร่วมกันดูแลป้องกันแก้ปัญหาน้ําท่วมและการบรรเทาความเดือดร้อนของประชาชนในพื้นที่ กทม.และปริมณฑลต่อเนื่องกันไป
รัฐบาลไทย-ข่าวทำเนียบรัฐบาล-ครม. อนุมัติ บันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจำประเทศไทย
วันอังคารที่ 20 กันยายน 2565
ครม. อนุมัติ บันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจําประเทศไทย
ครม. อนุมัติ บันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจําประเทศไทย  เพื่อเสริมสร้างสมรรถนะด้านเศรษฐกิจหมุนเวียน
วันที่ 20 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี แถลงว่า ที่ประชุม ครม.เห็นชอบในร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจําประเทศไทย
เพื่อสร้างรายได้และเพิ่มขีดความสามารถในการแข่งขันของประเทศไทย เสริมสร้างสมรรถนะด้านความมั่นคงทางอาหารด้านอุตสาหกรรมเกษตรแปรรูปและการทวนสอบผลิตภัณฑ์เศรษฐกิจหมุนเวียนสําหรับบรรจุภัณฑ์พลาสติกในห่วงโซ่อุปทาน
ประเทศไทยจึงตกลงรับความช่วยเหลือจากจีนภายใต้กองทุนพิเศษแม่โขง-ล้านช้าง ประจําปี 2565 ซึ่งจะเป็นกลไกในการเสริมสร้างความร่วมมือด้านอุตสาหกรรมระหว่างกันและเป็นการสร้างเครือข่ายเพื่อแลกเปลี่ยนองค์ความรู้ระหว่างหน่วยงานปฏิบัติที่จะเป็นประโยชน์ต่อการพัฒนาศักยภาพการผลิตในอนุภูมิภาคนี้
โดยภายหลังจากที่ไทยได้รับทุนของกองทุนดังกล่าวแล้ว งบประมาณที่ได้รับจะมี 3 หน่วยงานนําไปจัดกิจกรรมโครงการเพื่อเสริมสร้างสมรรถนะของไทยตามวัตถุประสงค์ของกองทุนเพื่อให้เกิดสันติภาพและความมั่งคั่งต่อประเทศสมาชิกกรอบความร่วมมือแม่โขง – ล้านช้าง
โดย “สํานักงานเศรษฐกิจอุตสาหกรรม” และ “สถาบันอาหาร” จะรับผิดชอบดําเนิน.... โครงการเสริมสร้างสมรรถนะด้านความมั่นคงทางอาหารในอุตสาหกรรมเกษตรแปรรูประหว่างประเทศลุ่มแม่น้ําโขงและสาธารณรัฐประชาชนจีน ด้วยงบประมาณ 225,600 เหรียญสหรัฐฯ ระยะเวลาดําเนินโครงการ 18 เดือน
“สถาบันรับรองมาตรฐานไอเอสโอ (ISO)” จะรับผิดชอบกิจกรรม.....โครงการเสริมสร้างสมรรถนะด้านเศรษฐกิจหมุนเวียนในภูมิภาคแม่โขง-ล้านช้าง: การทวนสอบผลิตภัณฑ์บรรจุภัณฑ์พลาสติกในห่วงโซ่อุปทาน ด้วยงบประมาณ 215,000 เหรียญสหรัฐฯ ระยะเวลาดําเนินโครงการ 12 เดือน
"ทั้ง 2 โครงการสอดคล้องเป็นอย่างดีกับการส่งเสริมโมเดลเศรษฐกิจ BCG ของรัฐบาลไทย ที่เป็นการพัฒนาเศรษฐกิจแบบองค์รวม โดยที่อุตสาหกรรมเกษตรแปรรูปจะเป็นการสร้างมูลค่าเพิ่มแก่สินค้าเกษตร จะช่วยให้เกษตรกรสามารถมีรายได้เพิ่มขึ้นจากผลผลิตทางการเกษตรด้วยการนําผลผลิตทางการเกษตรมาเพิ่มลักษณะพิเศษหรือจุดเด่นบางอย่างให้ต่างไปจากเดิม เพื่อให้ตรงต่อความต้องการของผู้บริโภคมากยิ่งขึ้น "น.ส.ทิพานัน กล่าว
น.ส.ทิพานัน ศิริชนะ รองโฆษกประจําสํานักนายกรัฐมนตรี แถลงว่า ตรงนี้รวมถึง การพัฒนาสินค้าเกษตรแปรรูปเพื่อความมั่นคงทางอาหาร และในส่วนของโครงการการทวนสอบผลิตภัณฑ์บรรจุภัณฑ์พลาสติกในห่วงโซ่อุปทานนั้น จะทําให้มีส่วนสําคัญที่จะทําให้มาตรฐานบรรจุภัณฑ์พลาสติกของสินค้าไทยทัดเทียมสากล เป็นที่ยอมรับ โดยเฉพาะในประเด็นลดผลกระทบด้านขยะพลาสติกที่จะทําให้เกิดการดําเนินการเพื่อเป้าหมายการพัฒนาอย่างยั่งยืนด้านสิ่งแวดล้อม
รัฐบาลไทย-ข่าวทำเนียบรัฐบาล-รัฐบาลจัดพื้นที่ป่าชายเลนเสื่อมโทรมใน 13 จังหวัด ให้ประชาชนทำกิน
วันพฤหัสบดีที่ 8 กันยายน 2565
รัฐบาลจัดพื้นที่ป่าชายเลนเสื่อมโทรมใน 13 จังหวัด ให้ประชาชนทํากิน
วันพฤหัสบดีที่ 8 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลลดความเหลื่อมล้ําด้านที่อยู่อาศัย โดยอนุมัติให้ยกเว้นมติ ครม. เกี่ยวกับการใช้ประโยชน์พื้นที่ป่าชายเลน เพื่อจัดสรรพื้นที่ป่าชายเลนที่เสื่อมโทรมให้ชุมชนได้อยู่อาศัยและทํากินใน 13 จังหวัด ได้แก่ จ.กระบี่ จันทบุรี ชลบุรี ชุมพร ตราด นครศรีธรรมราช ประจวบคีรีขันธ์ พังงา ภูเก็ต ระนอง ระยอง สตูล และสุราษฎร์ธานี รวม 64 พื้นที่ 573,378 ไร่ โดยกําหนดขอบเขตที่ชัดเจน บริหารการใช้ประโยชน์ให้สมดุลกับการอนุรักษ์ และกําหนดมาตรการควบคุมไม่ให้มีการบุกรุกพื้นที่ป่าชายเลนที่ยังอุดมสมบูรณ์ ทั้งนี้ กระทรวงทรัพยากรธรรมชาติและสิ่งแวดล้อมจะรับผิดชอบค่าใช้จ่ายในการปลูกและบํารุงป่าชายเลนทดแทน ไม่น้อยกว่า 20 เท่าของพื้นที่ที่นําไปใช้ประโยชน์ ตามระเบียบของกรมทรัพยากรทางทะเลและชายฝั่ง ต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงวัฒนธรรมจัดทำจดหมายเหตุการแพร่ระบาดของโรคโควิด19 ในประเทศไทย บันทึกลำดับเหตุการณ์สำคัญ บอกเล่าความร่วมมือร่วมใจของคนไทยจนสามารถผ่านวิกฤตครั้งใหญ่
วันเสาร์ที่ 24 กันยายน 2565
กระทรวงวัฒนธรรมจัดทําจดหมายเหตุการแพร่ระบาดของโรคโควิด19 ในประเทศไทย บันทึกลําดับเหตุการณ์สําคัญ บอกเล่าความร่วมมือร่วมใจของคนไทยจนสามารถผ่านวิกฤตครั้งใหญ่
กระทรวงวัฒนธรรมจัดทําจดหมายเหตุการแพร่ระบาดของโรคโควิด19 ในประเทศไทย บันทึกลําดับเหตุการณ์สําคัญ บอกเล่าความร่วมมือร่วมใจของคนไทยจนสามารถผ่านวิกฤตครั้งใหญ่
วันที่ 24 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในที่ประชุมคณะกรรมการบริหารสถานการณ์โควิด19 หรือ ศบค. เมื่อวันที่ 23 ก.ย. 65 ซึ่ง พล.อ.ประวิตร วงษ์สุวรรณ รองนายกรัฐมนตรี เป็นประธาน กระทรวงวัฒนธรรมได้รายงานถึงความคืบหน้าการจัดทําจดหมายเหตุการแพร่ระบาดโควิด19 ในประเทศไทย ซึ่งได้บันทึกลําดับเหตุการณ์สําคัญ นโยบาย ตลอดจนมาตรการต่างๆ ที่เกิดขึ้นทั้งหมด เพื่อเป็นข้อมูลให้คนรุ่นหลังได้ศึกษา และเป็นองค์ความรู้และการดูแลจัดการกรณีเกิดสถานการณ์ลักษณะเดียวกันขึ้นในอนาคต
น.ส.ไตรศุลี กล่าวว่า คณะทํางานของกระทรวงวัฒนธรรมได้รวบรวม สืบค้นข้อมูลเหตุการณ์ที่เกิดขึ้นตั้งแต่วันที่ 1 ม.ค. 63 - 31 ก.ค. 65 จากแหล่งข้อมูลต่างๆ ประกอบด้วย แหล่งข้อมูลหนังสือพิมพ์ออนไลน์ จํานวน 11,574 แฟ้ม, เอกสารดิจิทัลจากเว็บไซต์หน่วยงาน จํานวน 12,858 แฟ้ม, ขอข้อมูลเอกสารจากหน่วยงานที่เกี่ยวข้อง ระดับกระทรวงและจังหวัดจํานวน 30 หน่วยงาน รวมเอกสาร 13,108 รายการ, เอกสารจากผู้ว่าราชการ 73 จังหวัด รวม 1,839 รายการ และ รวบรวมภาพถ่ายจากเหตุการณ์สําคัญที่เกี่ยวข้อง 2,734 รายการ
ทั้งหมดจะถูกรียบเรียงเป็นเนื้อหาซึ่งมีเค้าโครงเบื้องต้น ดังนี้ 1) ความเป็นมาของโรคโควิด19 ซึ่งเป็นการนําเสนอข้อมูลเชิงวิชาการ การแพร่ระบาดของสายพันธุ์ต่างๆ 2) ผลกระทบจากการแพร่ระบาดของโควิด19 ซึ่งนําเสนอทั้งผลกระทบด้านสาธารณสุข เศรษฐกิจ การศึกษา สังคม วัฒนธรรมตลอดจนการดําเนินชีวิตวิถีใหม่ (new normal)
3)การบริหารจัดการสถานการณ์โควิด19 นําเสนอในมิติการบริหารจัดการ การป้องกัน การกําหนดมาตรการ แก้ไข เยียวยา ฟื้นฟูทั้งภาคประชาชน ผู้ประกอบการผ่านมาตรการสําคัญต่างๆ 4)ลําดับเหตุการณ์สําคัญ นําเสนอการแพร่ระบาดในแต่ละระลอก และ 5) สรุปบทเรียนประเทศจากสถานการณ์แพร่ระบาดของโควิด19
“ท่านรองนายกรัฐมนตรี ในฐานะประธานในที่ประชุม ศบค. ได้มีข้อสั่งการให้คณะทํางานของกระทรวงวัฒนธรรมพิจารณาเพิ่มเนื้อหาในส่วนที่สะท้อนถึงความร่วมมือของคนไทย ทั้งการบูรณาการร่วมกันทั้งภาครัฐ เอกชน ประชาสังคม เป็นการบันทึกไว้ให้คนรุ่นหลังเห็นว่าด้วยความร่วมมือของคนไทยประเทศจึงสามารถผ่านวิกฤตครั้งใหญ่นี้มาได้” น.ส.ไตรศุลี กล่าว
น.ส.ไตรศุลี กล่าวว่า กระทรวงวัฒนธรรมรายงานว่าการเรียบเรียงเนื้อหาชั้นแรกจะแล้วเสร็จภายในเดือน ธ.ค. 65 จากนั้นจะมีการปรับแก้เค้าโครงและเนื้อหาให้สอดคล้องกับความเห็นของคณะกรรมการและเอกสารที่ได้รับ ต่อด้วยการตรวจแก้ไขโดยผู้เชี่ยวชาญหรือผู้ทรงคุณวุฒิตามขั้นตอนเสร็จสิ้นภายในมิ.ย. 66 จากนั้นดําเนินการตามขั้นตอนทางทะเบียนเพื่อนําเข้าระบบเอกสารจดหมายเหตุของประเทศต่อไป
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ร่วมยินดีตัวแทนเยาวชนชายแดนใต้ คว้ารางวัลชนะเลิศท่องจำอัลกุรอานระดับนานาชาติ ชื่นชมสร้างชื่อเสียงให้ประเทศไทย เป็นความภาคภูมิใจของคนไทยทั้งชาติ
วันศุกร์ที่ 30 กันยายน 2565
รองนายกฯ พล.อ.ประวิตร ร่วมยินดีตัวแทนเยาวชนชายแดนใต้ คว้ารางวัลชนะเลิศท่องจําอัลกุรอานระดับนานาชาติ ชื่นชมสร้างชื่อเสียงให้ประเทศไทย เป็นความภาคภูมิใจของคนไทยทั้งชาติ
รองนายกฯ พล.อ.ประวิตร ร่วมยินดีตัวแทนเยาวชนชายแดนใต้ คว้ารางวัลชนะเลิศท่องจําอัลกุรอานระดับนานาชาติ ชื่นชมสร้างชื่อเสียงให้ประเทศไทย เป็นความภาคภูมิใจของคนไทยทั้งชาติ ยืนยันรัฐบาลพร้อมสนับสนุนทุกศาสนา เพื่อพัฒนาจังหวัดชายแดนใต้สู่สังคมพหุวัฒนธรรมที่งด
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (30 กันยายน 2565) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (เลขาธิการ ศอ.บต.) นํา นายอะห์หมัด สาเมาะ และครอบครัว ตัวแทนเยาวชนไทยจากชายแดนภาคใต้ ผู้ชนะเลิศการทดสอบท่องจําอัลกุรอานระดับนานาชาติ ณ เมืองมักกะห์ ประเทศซาอุดีอาระเบีย เมื่อวันที่ 21 กันยายน 2565 เข้าพบ พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ในฐานะประธานกรรมการยุทธศาสตร์ด้านการพัฒนาจังหวัดชายแดนภาคใต้ (กพต.)
โอกาสนี้ รองนายกรัฐมนตรี แสดงความชื่นชมและร่วมยินดีกับนายอะห์หมัด สาเมาะ ที่ได้ทําหน้าที่เป็นตัวแทนเยาวชนไทยจากชายแดนภาคใต้ เข้าร่วมการแข่งขันการทดสอบท่องจําอัลกุรอานระดับนานาชาติ และได้รับรางวัลชนะเลิศ นับเป็นความสําเร็จที่ยิ่งใหญ่ที่ได้สร้างชื่อเสียงให้แก่ประเทศไทย และเป็นความภาคภูมิใจของคนไทยทุกคน ซึ่งความสําเร็จในครั้งนี้ส่วนหนึ่งเป็นผลจากการอบรมเลี้ยงดูของครอบครัวที่ได้ให้ความรักและการบ่มเพาะอย่างดียิ่งจนทําให้บุตรประสบความสําเร็จ พร้อมทั้งได้ชื่นชมและแสดงความยินดีกับนายฮาซัน สาเมาะ ผู้ได้รับรางวัลชนะเลิศ ณ ประเทศซูดาน และนายฮูเซน สาเมาะ ที่ได้รับรางวัลชนะเลิศ ณ ประเทศแคนาดาด้วย นับเป็นครอบครัวแบบอย่างที่ได้ทําหน้าที่ส่งเสริมให้บุตรหลานเดินตามรอยศาสดา ทั้งด้านการศรัทธา การปฏิบัติศาสนกิจ และจรรยามารยาทที่ดีงาม ซึ่งคุณงามความดีจะเป็นผลบุญส่งผลให้คุณพ่อ คุณแม่ และบุคคลทุกคน ได้สู่ความเมตตาพระผู้เป็นเจ้าได้อย่างใกล้ชิดและสมบูรณ์ที่สุด
รองนายกรัฐมนตรีกล่าวว่า รัฐบาลพร้อมให้การสนับสนุนวิถีปฏิบัติตามหลักศาสนาที่ถูกต้อง โดยได้มอบหมายให้ ศอ.บต. ให้การส่งเสริมและผลักดันให้มากขึ้น ขอให้ทุกภาคส่วนที่เกี่ยวข้องร่วมมือกันอบรมสั่งสอนพร้อมทั้งเผยแพร่เรื่องที่ดีงาม และหลักปฏิบัติที่ถูกต้องไปในครอบครัวมุสลิมในพื้นที่จังหวัดชายแดนภาคใต้ รวมทั้งส่งเสริมการพูด อ่าน เขียน และการใช้ภาษาไทยอันเป็นเอกลักษณ์และความภาคภูมิใจของชาติไทยด้วย
รองนายกรัฐมนตรีกล่าวยืนยันว่า รัฐบาลยินดีให้การสนับสนุนการจัดการศึกษาตามหลักการศาสนาของทุกศาสนา เพื่อให้เป็นคนดีและคนเก่งอย่างต่อเนื่อง อันเป็นงานสําคัญของการพัฒนาจังหวัดชายแดนภาคใต้เพื่อให้เป็นสังคมพหุวัฒนธรรมที่งดงามตลอดไป และขอให้ ศอ.บต. ประสานกระทรวงการพัฒนาสังคมเพื่อความมั่นคงของมนุษย์ พิจารณารางวัลที่แสดงออกถึงการกระทําคุณงามความดีเป็นที่ประจักษ์ เพื่อแสดงถึงการชื่นชมยกย่องเชิดชูเกียรติครอบครัวต่อไป
รัฐบาลไทย-ข่าวทำเนียบรัฐบาล-​ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด – 19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
วันพุธที่ 12 ตุลาคม 2565
​ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด – 19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
​ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด – 19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด–19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า ตามที่คณะรัฐมนตรี (ครม.) มีมติมอบหมายให้กระทรวงวัฒนธรรม (วธ.) ร่วมกับกระทรวงแรงงาน พิจารณาแนวทางช่วยเหลือเยียวยาบรรเทาความเดือดร้อนแก่กลุ่มศิลปินและกลุ่มเครือข่ายอุตสาหกรรมบันเทิงที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยจากการหารือร่วมกันในส่วนของกลุ่มศิลปินและกลุ่มเครือข่ายอุตสาหกรรมบันเทิงที่มีอายุเกิน 65 ปีที่เป็นกลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40 ตามพ.ร.บ.ประกันสังคม พ.ศ.2533 และที่แก้ไขเพิ่มเติม ให้แจ้งความประสงค์เพื่อขึ้นทะเบียนรับการช่วยเหลือเยียวยาจากรัฐบาลผ่านสมาคมเครือข่ายอุตสาหกรรมบันเทิงและสมาคมศิลปินพื้นบ้านนั้น ขณะนี้ ครม.ได้มีมติเห็นชอบอนุมัติโครงการเยียวยาศิลปินที่มีอายุเกิน 65 ปี ของ วธ. จํานวน 2,459 ราย วงเงินรวมทั้งสิ้น 12,295,000 บาทแล้ว โดยมีระยะเวลาดําเนินโครงการถึงเดือนตุลาคม 2565
รมว.วธ. กล่าวต่อไปว่า เบื้องต้น วธ. โดยสํานักงานปลัดกระทรวงวัฒนธรรม ได้โอนเงินเยียวยาให้กับศิลปินที่มีอายุเกิน 65 ปีที่ได้รับผลกระทบจากโควิด-19 รอบที่ 1 จํานวน 2,055 ราย เป็นเงินทั้งสิ้น 10,275,000 บาท และที่เหลืออีก 404 ราย เป็นเงินจํานวน 2,020,000 บาท เป็นกลุ่มที่มีผู้ขอแก้ไขและปรับปรุงข้อมูลบัญชีธนาคาร ซึ่งเมื่อตรวจสอบข้อมูลเรียบร้อยแล้วจะดําเนินการโอนเงินเยียวยาต่อไป พร้อมกันนี้ทาง วธ. ได้มีหนังสือแจ้งสมาคม สมพันธ์ มูลนิธิ ชมรม ที่ขอรับการเยียวยาจากผลกระทบจากการแพร่ระบาดของโรคติดเชื้อไวรัสโคโรนา 2019 เพื่อรับทราบผลการโอนเงินให้ศิลปินที่มีอายุเกิน 65 ปี ตามโครงการเยียวยาฯ และปัญหาอุปสรรคดังกล่าวแล้ว ประกอบด้วย 1. สหพันธ์สมาคมโนราแห่งประเทศไทย 193 ราย 2. สมาคมศิลปินขับซอล้านนา 58 ราย 3. สมาคมกลองและศิลปะการแสดงล้านนา 125 ราย 4. สมาคมลิเกแห่งประเทศไทย 366 ราย 5. สมาคมหมอลําอีสาน 110 ราย 6. สมาคมหนังตะลุงปักษ์ใต้ 116 ราย 7. สมาคมเพลงพื้นบ้านภาคกลางประเทศไทย 48 ราย 8. สมาคมศิลปินพื้นบ้านอีสานใต้ 57 ราย 9. สมาคมนักร้องลูกทุ่งแห่งประเทศไทย 13 ราย 10. สมาคมดนตรีแห่งประเทศไทยในพระบรมราชูปถัมภ์ 388 ราย 11. สมาพันธ์สมาคมภาพยนตร์แห่งชาติ 1 ราย 12. สมาคมผู้ประกอบการโรงภาพยนตร์ 2 ราย 13. มูลนิธิสวัสดิการนักแสดง 66 ราย 14. ชมรมกลุ่มศิลปินบันเทิงแห่งประเทศไทย (ศิลปินกลางแจ้ง) 512 ราย
รัฐบาลไทย-ข่าวทำเนียบรัฐบาล-รมว.เฉลิมชัย ส่งเสริมการท่องเที่ยววิถีชุมชน เปิดสะพาน "เฉลิมชัย ประชารวมใจ"
วันอาทิตย์ที่ 9 ตุลาคม 2565
รมว.เฉลิมชัย ส่งเสริมการท่องเที่ยววิถีชุมชน เปิดสะพาน "เฉลิมชัย ประชารวมใจ"
รมว.เฉลิมชัย ส่งเสริมการท่องเที่ยววิถีชุมชน เปิดสะพาน "เฉลิมชัย ประชารวมใจ" หวังสร้างความมั่นคงด้านน้ําให้กับผู้ใช้น้ําและยกระดับคุณภาพชีวิตให้ประชาชนในพื้นที่
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดสะพาน "เฉลิมชัย ประชารวมใจ" พร้อมเยี่ยมชมนิทรรศการของหน่วยงานในสังกัด และปล่อยพันธุ์ปลา จํานวน 200,000 ตัว ลงคลองพระพิมล ณ บริเวณคลองพระพิมล ตลาดน้ําไทรน้อย วัดไทรใหญ่ อ.ไทรน้อย จ.นนทบุรี ว่า สืบเนื่องจากชุมชนในท้องถิ่นและนักท่องเที่ยวที่ได้มาท่องเที่ยวตลาดน้ําไทรน้อย ได้เดินข้ามคลองพระพิมลโดยใช้ทุ่นพลาสติกต่อกันเป็นแพ ซึ่งกีดขวางทางน้ําทําให้เป็นอุปสรรคต่อการบริหารจัดการงานของกรมชลประทาน และไม่ปลอดภัยต่อผู้ที่เดินทางข้ามไปข้ามมาระหว่างตลาดทั้ง 2 ฝั่งคลอง จึงได้มอบหมายกรมชลประทาน โดยสํานักงานชลประทานที่ 11 โครงการส่งน้ําและบํารุงรักษาพระพิมล ดําเนินการก่อสร้างสะพานข้ามคลองพระพิมล เพื่อเป็นทางสัญจรข้ามฝั่งของนักท่องเที่ยวที่มาท่องเที่ยวในตลาดน้ําไทรน้อย และเป็นการส่งเสริมการท่องเที่ยวตลาดน้ําไทรน้อย ซึ่งแสดงถึงเจตนารมณ์อันดีที่จะร่วมสนับสนุนผู้ประกอบการให้มีการเพิ่มช่องทางในการสร้างงาน สร้างอาชีพ และสร้างรายได้ ถือเป็นการกระตุ้นและสร้างความเข้มแข็งให้กับเศรษฐกิจในพื้นที่ รวมถึงใช้เป็นจุดติดตั้งเครื่องมือเกี่ยวกับงานชลประทานต่าง ๆ เพื่อใช้ในการบริหารจัดการน้ําคลองพระพิมล เขตพื้นที่โครงการส่งน้ําและบํารุงรักษาพระพิมล สํานักงานชลประทานที่ 11 ได้อย่างมีประสิทธิภาพ
"กระทรวงเกษตรและสหกรณ์ ขอขอบคุณพี่น้องประชาชนและหน่วยงานต่าง ๆ ที่ได้ให้ความร่วมมือเป็นอย่างดี ในการมีส่วนร่วมดําเนินการก่อสร้างสะพาน “เฉลิมชัย ประชารวมใจ” นี้ เพื่อเป็นทางสัญจร ข้ามฝั่งของนักท่องเที่ยวที่มาท่องเที่ยวในตลาดน้ําไทรน้อย และเป็นการส่งเสริมการท่องเที่ยวตลาดน้ําไทรน้อย กระทรวงเกษตรและสหกรณ์มุ่งหวังว่าจะสามารถช่วยสร้างความมั่นคงด้านน้ําให้กับผู้ใช้น้ําและช่วยยกระดับคุณภาพชีวิตให้ประชาชนในพื้นที่ต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เข้ารับรางวัลเลิศรัฐ ประจำปี 2565 จากสำนักงานคณะกรรมการพัฒนาระบบข้าราชการ
วันจันทร์ที่ 12 กันยายน 2565
กรมการขนส่งทางบก เข้ารับรางวัลเลิศรัฐ ประจําปี 2565 จากสํานักงานคณะกรรมการพัฒนาระบบข้าราชการ
...
กรมการขนส่งทางบก เข้ารับรางวัลเลิศรัฐ ประจําปี 2565 จากสํานักงานคณะกรรมการพัฒนาระบบข้าราชการ ผ่านระบบออนไลน์
วันนี้ (12 ก.ย. 65) นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม พร้อมด้วยนางสิริรัตน์ วีรวิศาล รองอธิบดีกรมการขนส่งทางบก นําคณะผู้บริหารและบุคลากรกรมการขนส่งทางบก เข้าร่วมพิธีมอบรางวัลเลิศรัฐ ประจําปี พ.ศ. 2565 ผ่านระบบออนไลน์ โดยมีนายวิษณุ เครืองาม รองนายกรัฐมนตรีเป็นประธานในพิธีมอบรางวัล โดยกรมการขนส่งทางบกได้รับรางวัลจากสํานักงานคณะกรรมการพัฒนาระบบข้าราชการต่อเนื่อง 20 ปี รวม 100 รางวัล โดยในปี พ.ศ. 2565 กรมการขนส่งทางบกได้รับรางวัล จํานวน 5 รางวัล ได้แก่
1. รางวัลคุณภาพการบริหารจัดการภาครัฐ 4.0 ระดับก้าวหน้า
2. รางวัลบริการภาครัฐ (ระดับดีเด่น) ประเภทขยายผลมาตรฐานการบริการ ผลงาน "การยกระดับมาตรฐานการขนส่งสินค้า Q Mark สู่ Q Cold Chain"
3. รางวัลบริการภาครัฐ (ระดับดีเด่น) ประเภทยกระดับการอํานวยความสะดวกในการให้บริการ
4. รางวัลบริการภาครัฐ (ระดับดี) ประเภทพัฒนาการบริการ ผลงาน "การชําระภาษีรถผ่านแอปพลิเคชัน DLT Vehicle Tax"
5. รางวัลการบริหารราชการแบบมีส่วนร่วม (ระดับดี) ผลงาน "กรมการขนส่งทางบก ห่วงใยเปิดใจใกล้ชิดประชาชน"
กรมการขนส่งทางบก ได้รับรางวัลจากสํานักงานคณะกรรมการพัฒนาระบบข้าราชการมาอย่างต่อเนื่องเป็นปีที่ 20 นี้ เป็นผลมาจากความมุ่งมั่นและทุ่มเทของบุคลากรกรมการขนส่งทางบกทุกคนที่ร่วมมือ ร่วมแรง ร่วมใจกัน พัฒนางานอย่างไม่หยุดยั้ง เพื่อผลักดันและพัฒนาองค์กรให้เป็นเลิศ มุ่งสู่การยกระดับบริการที่ตอบสนองความต้องการของประชาชน ด้วยบริการที่สะดวก รวดเร็ว โปร่งใส เป็นธรรม และเป็นที่พึงพอใจของประชาชน
รัฐบาลไทย-ข่าวทำเนียบรัฐบาล-โฆษกรัฐบาลยืนยันต่างชาติที่ได้สิทธิ LTR  Visa ต้องมีมูลค่าการลงทุน 40 ล้านบาทตามเงื่อนไข จึงได้สิทธิขอถือครองที่ดินเพื่ออยู่อาศัย 1 ไร่ หรือ 400 ตารางวา
วันพฤหัสบดีที่ 27 ตุลาคม 2565
โฆษกรัฐบาลยืนยันต่างชาติที่ได้สิทธิ LTR  Visa ต้องมีมูลค่าการลงทุน 40 ล้านบาทตามเงื่อนไข จึงได้สิทธิขอถือครองที่ดินเพื่ออยู่อาศัย 1 ไร่ หรือ 400 ตารางวา
โฆษกรัฐบาลยืนยันต่างชาติที่ได้สิทธิ LTR  Visa ต้องมีมูลค่าการลงทุน 40 ล้านบาทตามเงื่อนไข จึงได้สิทธิขอถือครองที่ดินเพื่ออยู่อาศัย 1 ไร่ หรือ 400 ตารางวา
วันที่​ 26​ ตุลาคม​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่างด้าว ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย พ.ศ. .... มีหลักเกณฑ์รายละเอียดสําคัญเกี่ยวกับการได้มาซึ่งที่ดินเพื่อใช้เป็นที่อยู่อาศัย โดยมุ่งเป้าเฉพาะเจาะจงกลุ่มคนต่างด้าวที่มีศักยภาพสูง 4 ประเภท ได้แก่
(1) กลุ่มประชากรโลกผู้มีความมั่งคั่งสูง (2) กลุ่มผู้เกษียณอายุจากต่างประเทศ (3) กลุ่มที่ต้องการทํางานจากประเทศไทย (4) กลุ่มผู้มีทักษะเชี่ยวชาญพิเศษ ที่ได้สิทธิวีซาพํานักระยะยาว หรือ LTR Visa ภายใต้เงื่อนไขต้องมีจํานวนเงินลงทุนไม่ต่ํากว่า 40 ล้านบาท ในธุรกิจหรือกิจการประเภทหนึ่งประเภทใด และต้องดํารงการลงทุนไว้ไม่น้อยกว่า 3 ปี เช่น การซื้อพันธบัตรรัฐบาลไทย การลงทุนในกองทุนรวมอสังหาริมทรัพย์ กองทุนรวมโครงสร้างพื้นฐาน กองทรัสต์เพื่อการลงทุนในอสังหาริมทรัพย์ เป็นต้น ถึงจะได้สิทธิขอถือครองที่ดิน เพื่ออยู่อาศัยไม่เกิน 1 ไร่ (400 ตารางวา) ภายในเขตกรุงเทพมหานคร เขตเมืองพัทยา เขตเทศบาล หรืออยู่ภายในบริเวณที่กําหนดเป็นเขตที่อยู่อาศัยตามกฎหมายว่าด้วยการผังเมือง
โฆษกประจําสํานักนายกรัฐมนตรี ยังได้กล่าวถึงร่างกฎกระทรวง ฯ นี้ มีรายละเอียดขั้นตอนที่กํากับไว้อย่างชัดเจนในเรื่องการขอสิทธิถือครองที่ดินเพื่อการอยู่อาศัยได้รายละไม่เกิน 1 ไร่ เช่น กรณีต่างชาติที่ได้สิทธิ LTR และได้รับอนุญาตให้ซื้อที่ดินพร้อมบ้านเนื้อที่ 200 ตารางวา หากจะขอใช้สิทธิการถือครองที่ดินเพื่ออยู่อาศัยเพิ่มอีก 200 ตารางวา ก็จะต้องดําเนินการภายใต้หลักเกณฑ์และเงื่อนไขเดิมคือต้องมีการลงทุนให้ครบจํานวน 40 ล้านบาท และคงการลงทุนไว้ 3 ปี สําหรับชาวต่างชาติที่ได้สิทธิการถือครองที่ดินไปแล้วยังสามารถขออนุญาตขายที่ดินพร้อมบ้านให้คนไทยหรือชาวต่างชาติที่เข้าหลักเกณฑ์ได้รับสิทธิตามกฎหมายด้วย
“การให้สิทธิในการถือครองที่ดินจํากัดเฉพาะการใช้เพื่อเป็นที่อยู่อาศัยรายละไม่เกิน 1 ไร่ หากได้รับสิทธิครบ 1 ไร่ แล้ว แม้จะมีการลงทุนเพิ่มเติมตามหลักเกณฑ์และเงื่อนไขที่กําหนดก็จะไม่สามารถขอใช้สิทธิดังกล่าวได้อีก ทั้งนี้ หากชาวต่างชาติรายใดไม่ดําเนินการตามหลักเกณฑ์และเงื่อนไขที่กําหนด อธิบดีกรมที่ดินมีอํานาจสั่งให้จัดการจําหน่ายที่ดินนั้นได้” นายอนุชากล่าว
รัฐบาลไทย-ข่าวทำเนียบรัฐบาล-Cabinet acknowledges implementation of U-Tapao International Airport’s 2nd Runway and Taxiway Construction Project
วันพุธที่ 2 พฤศจิกายน 2565
Cabinet acknowledges implementation of U-Tapao International Airport’s 2nd Runway and Taxiway Construction Project
Cabinet acknowledges implementation of U-Tapao International Airport’s 2nd Runway and Taxiway Construction Project
November 1, 2022, Deputy Government Spokesperson Ratchada Thanadirek disclosed that the cabinet, in its meeting today, acknowledged the Eastern Economic Corridor Policy Committee’s approval for the Royal Thai Navy to implement U-Tapao International Airport’s 2nd Runway and Taxiway Construction Project.
The project is aimed to increase U-Tapao Airport’s capacity, and is part of the Government’s U-Tapao International Airport and Eastern Aviation Hub development project. Construction budget framework of 17,768 million Baht has earlier been approved by the cabinet on October 20, 2019. The Royal Thai Navy has already been allocated with the multi-year budget (FY2019-2024) at the amount of 1,463.5955 million Baht, while Ministry of Finance is assigned to seek 16,210 million Baht in loan for the Royal Thai Navy’s implementation of the project.
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดบึงกาฬ
วันศุกร์ที่ 28 ตุลาคม 2565
ข่าวสารการลงพื้นที่ตรวจราชการ จังหวัดบึงกาฬ
วันที่ 28 ตุลาคม 2565
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคําไซ)
​นายกฯ หารือนายกฯ สปป. ลาว ในโอกาสที่ทั้งสองฝ่ายเป็นประธานร่วมในพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 เชื่อมั่นสะพานแห่งนี้จะเป็นอีกช่องทางให้ประชาชนไปมาหาสู่กัน
นายกฯ ยืนยันในพิธีวางศิลาฤกษ์สะพานมิตรภาพฯ แห่งที่ 5 (บึงกาฬ – บอลิคําไซ) ไทย และ สปป.ลาว มีความสัมพันธ์ที่พิเศษ เกื้อกูล เคารพซึ่งกันและกัน
รัฐบาลไทย-ข่าวทำเนียบรัฐบาล-โฆษกรัฐบาล เผย นายกชื่นชม น้องเทนนิส คว้าแชมป์ เทควันโด เวิลด์ กรังด์ ปรีซ์ เมือง แมนเชสเตอร์
วันเสาร์ที่ 22 ตุลาคม 2565
โฆษกรัฐบาล เผย นายกชื่นชม น้องเทนนิส คว้าแชมป์ เทควันโด เวิลด์ กรังด์ ปรีซ์ เมือง แมนเชสเตอร์
โฆษกรัฐบาล เผย นายกชื่นชม น้องเทนนิส คว้าแชมป์ เทควันโด เวิลด์ กรังด์ ปรีซ์ เมือง แมนเชสเตอร์
วันนี้ (22ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมความสําเร็จน้องเทนนิส หลังคว้าชัยชนะจาก การแข่งขันเทควันโด เวิลด์ กรังด์ ปรีซ์ ที่เมืองแมนเชสเตอร์
โฆษกประจําสํานักนายกรัฐมนตรีเปิดเผยว่า เรืออากาศตรีหญิง พาณิภัค วงศ์พัฒนกิจ สําเร็จได้เหรียญทองจากการแข่งขันในรายการ Manchester 2022 World Taekwondo Grand-Prix รุ่นน้ําหนักไม่เกิน 49 กก. ณ เมืองแมนเชสเตอร์ ประเทศอังกฤษ สนามที่ 3 สนามสุดท้ายของปี รายการ ซึ่งในรอบสุดท้ายเอาชนะ เมอร์ฟ ดินเซล มือ 5 จากตุรกี คว้าแชมป์ เวิล์ด กรังด์ปรีซ์ รายการที่สอง ภายหลังได้เวิลด์ กรังด์กรีซ์ สนามที่ 2 ที่กรุงปารีส ประเทศฝรั่งเศส เมื่อช่วงเดือนกันยายน ที่ผ่านมา
ทั้งนี้ โฆษกรัฐบาล ชื่นชมผลงานฮามัน ธนกฤต ยอดรักษ์ รุ่น 58 กก.ชาย ที่ไม่สามารถผ่านรอบ 8 คนไปได้ แต่มีผลงานที่ดี สมกับเป็นดาวรุ่งเทควันโดชายไทย
“นายกรัฐมนตรีชื่นชมความสําเร็จของน้องเทนนิสซึ่งเป็นผลจากการฝึกซ้อมชั้นเชิง ประสบการณ์จากการแข่งขันและสมาธิที่มุ่งมั่นตั้งใจ เชื่อมั่นว่าผลงานของน้องเทนนิสจะสร้างความสุขและรอยยิ้มให้คนไทยได้อีกมาก ทั้งนี้ ขอส่งกําลังใจให้ฮามัน ให้เก็บประสบการณ์จากทุกการแข่งขันผลักดันให้เป็นผลสําเร็จเชื่อมั่นว่าจะทําได้ในวันหนึ่งข้างหน้า” นายอนุชาฯ กล่าว
รัฐบาลไทย-ข่าวทำเนียบรัฐบาล-16 ก.ย.นี้ ไทยเป็นเจ้าภาพจัดประชุมผู้ว่าราชการจังหวัดชายแดนไทย - กัมพูชา ครั้งที่ 7 ขับเคลื่อนความร่วมมือหลายมิติในพื้นที่เขตแดนติดต่อกัน
วันอังคารที่ 13 กันยายน 2565
16 ก.ย.นี้ ไทยเป็นเจ้าภาพจัดประชุมผู้ว่าราชการจังหวัดชายแดนไทย - กัมพูชา ครั้งที่ 7 ขับเคลื่อนความร่วมมือหลายมิติในพื้นที่เขตแดนติดต่อกัน
16 ก.ย.นี้ ไทยเป็นเจ้าภาพจัดประชุมผู้ว่าราชการจังหวัดชายแดนไทย - กัมพูชา ครั้งที่ 7 ขับเคลื่อนความร่วมมือหลายมิติในพื้นที่เขตแดนติดต่อกัน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ครม.เห็นชอบร่างบันทึกการประชุมคณะผู้ว่าราชการจังหวัดชายแดนไทย - กัมพูชา ครั้งที่ 7 โดยประเทศไทยเป็นเจ้าภาพจัดประชุมผ่านระบบการประชุมทางไกล (Video Conference) ในวันที่ 16 กันยายน 2565 ณ กระทรวงมหาดไทย ร่างบันทึกการประชุมฉบับนี้ มีสาระสําคัญเป็นการหารือร่วมกันในเรื่องต่าง ๆ เพื่อเป็นประโยชน์ต่อผู้บริหารระดับสูงในพื้นที่ที่มีเขตแดนติดต่อกัน ใช้เป็นแนวทางปฏิบัติที่ชัดเจนสอดคล้องกับเจตนารมณ์และนโยบายของรัฐบาล รวมถึงเป็นการสานต่อความร่วมมือด้านต่างๆ ที่รัฐบาลทั้งสองฝ่ายได้ทําความตกลงกันไว้แล้ว โดยมีประเด็นความร่วมมือหลากหลายมิติ จํานวน 18 ประเด็น ประกอบด้วย 1.การดําเนินการเกี่ยวกับข้อตกลงเรื่องการข้ามแดน 2.การบริหารจัดการการสัญจรข้ามแดนในช่วงการแพร่ระบาดของโรคติดเชื้อไวรัสโคโรนา 2019 (COVID - 19) 3.ความร่วมมือด้านการค้าและการลงทุนบริเวณชายแดน 4.การคมนาคมขนส่ง 5.ความร่วมมือด้านการเกษตรบริเวณชายแดน 6.ความร่วมมือด้านอุตสาหกรรม 7.ความร่วมมือด้านแรงาน 8.การบริหารจัดการจุดผ่านแดน 9.การสาธารณสุขและการพัฒนาชุมชน 10.การจัดการภัยพิบัติ 11.การลักลอบตัดไม้โดยผิดกฎหมาย 12.การดํารงรักษาสิ่งแวดล้อมชายแดน 13.การป้องกันและการปราบปรามอาชญากรรมบริเวณชายแดน 14.ความร่วมมือในการเก็บกู้ทุ่นระเบิด 15.ความร่วมมือด้านการท่องเที่ยว 16.ความร่วมมือเมืองพี่เมืองน้อง/เมืองพี่เมืองน้องระดับจังหวัด 17.กลไกความร่วมมือระดับจังหวัดและท้องถิ่น และ 18.เรื่องอื่น ๆ
นางสาวรัชดากล่าวด้วยว่า การประชุมคณะผู้ว่าราชการจังหวัดชายแดนไทย – กัมพูชา นี้ เป็นกลไกที่จัดตั้งเพื่อส่งเสริมความสัมพันธ์และความเข้าใจอันดีระหว่างเจ้าหน้าที่ระดับท้องถิ่นของทั้งสองประเทศ โดยเฉพาะผู้ว่าราชการจังหวัดของทั้งสองฝ่าย ที่มุ่งเน้นในด้านเศรษฐกิจ สังคม วัฒนธรรม วิชาการ สาธารณสุข การท่องเที่ยว รวมถึงความร่วมมือระหว่างกระทรวงมหาดไทยของทั้งสองประเทศอีกด้วย
รัฐบาลไทย-ข่าวทำเนียบรัฐบาล-พม. ดึง อ.ยิ่งศักดิ์ สร้างสรรค์อาหารพื้นถิ่น จ.พิษณุโลก ยกระดับของฝากประจำจังหวัด
วันจันทร์ที่ 19 กันยายน 2565
พม. ดึง อ.ยิ่งศักดิ์ สร้างสรรค์อาหารพื้นถิ่น จ.พิษณุโลก ยกระดับของฝากประจําจังหวัด
พม. ดึง อ.ยิ่งศักดิ์ สร้างสรรค์อาหารพื้นถิ่น จ.พิษณุโลก ยกระดับของฝากประจําจังหวัด
วันที่ 18 ก.ย. 65เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดกิจกรรมการถ่ายทอดเมนูพร้อมองค์ความรู้หลักวิทยาศาสตร์ ให้กับผู้ประกอบการในชุมชน โครงการวิจัยเรื่อง "การยกระดับอาหารพื้นถิ่นจังหวัดพิษณุโลกไปสู่อาหารสุขภาพเพื่อการบําบัดและเชื่อมโยงการท่องเที่ยว" ประจําปีงบประมาณ 2565 โดยมีผู้ประกอบการ จํานวน 30 คน เข้าร่วมกิจกรรม พร้อมด้วยคณะผู้บริหารกระทรวง พม. ณ ห้องปฏิบัติการอาหาร หอสมุดเทศบาลนครพิษณุโลก อําเภอเมือง จังหวัดพิษณุโลก อีกทั้งผู้ประกอบการ จํานวน 30 คน เข้าร่วมกิจกรรมผ่านระบบออนไลน์
นายจุติกล่าวว่า กิจกรรมการถ่ายทอดเมนูพร้อมองค์ความรู้หลักวิทยาศาสตร์ ให้กับผู้ประกอบการในชุมชน โครงการวิจัยเรื่อง "การยกระดับอาหารพื้นถิ่นจังหวัดพิษณุโลกไปสู่อาหารสุขภาพเพื่อการบําบัดและเชื่อมโยงการท่องเที่ยว" ประจําปีงบประมาณ 2565 ได้รับการสนับสนุนโดยสํานักงานการวิจัยแห่งชาติ คณะผู้วิจัยของมหาวิทยาลัยนเรศวร นําโดย ผู้ช่วยศาสตราจารย์ ดร.วรเดช ณ กรม ร่วมกับ อาจารย์ยิ่งศักดิ์ จงเลิศเจษฎาวงศ์ เชฟและอาจารย์สอนทําอาหารชื่อดัง และเชฟท้องถิ่น ร่วมกันพัฒนาอาหารพื้นถิ่นจังหวัดพิษณุโลกสู่อาหารที่ดีต่อสุขภาพ ทันสมัย ตอบโจทย์ผู้บริโภคและนักท่องเที่ยว สามารถสร้างรายได้ให้กับประชาชนในพื้นที่อย่างมั่นคง
นายจุติกล่าวต่อไปว่า เมนูอาหารพื้นถิ่นของจังหวัดพิษณุโลกที่ประสบความสําเร็จในการพัฒนาและเป็นของฝากประจําจังหวัด คือ ห่อหมกปลา ปลาเห็ด และตาล โดยปรับปรุงสูตรให้ดีต่อสุขภาพคือ ลดปริมาณโซเดียมลง 50% ลดปริมาณน้ําตาลลง 40% และเพิ่มคุณค่าทางโภชนาการ ซึ่งห่อหมกปลาได้รับการพัฒนาทั้งสูตรและกรรมวิธีให้เป็นของฝากที่อาจารย์ยิ่งศักดิ์ ตั้งชื่อว่า "ห่อหมกปลาฟาด"ในรูปแบบไส้กรอกห่อหมก ซูซิใบยอ ลูกชิ้นห่อหมก และเบอร์เกอร์ห่อหมก ส่วนขนมตาล ซึ่งเป็นของหวาน ได้ถูกเปลี่ยนรูปร่างให้อยู่ในรูปลักษณ์และรสสัมผัสของบัตเตอร์เค้ก แต่คงรสชาติเอกลักษณ์พื้นถิ่นไว้
นายจุติกล่าวเพิ่มเติมว่า สําหรับผู้ประกอบการทั้ง 60 คนที่เข้าร่วมกิจกรรมครั้งนี้ จะได้รับการถ่ายทอดกรรมวิธีและความรู้ทางวิชาการจากทีมวิทยากรผู้เชี่ยวชาญและมีชื่อเสียง โดยเฉพาะอาจารย์ยิ่งศักดิ์ซึ่งผู้ประกอบการทุกคนจะเป็นผู้นํากลุ่มแรกของจังหวัดพิษณุโลกในการช่วยกันต่อยอดเมนูอาหารเหล่านี้ เพราะสูตรอาหารที่ได้รับการถ่ายทอด จะมีความสร้างสรรค์ในการนําไปปรับปรุงหรือต่อยอดให้มีความโดดเด่น สามารถยกระดับเป็นผลิตภัณฑ์ของฝากใหม่ๆ ประจําจังหวัดพิษณุโลกต่อไป
รัฐบาลไทย-ข่าวทำเนียบรัฐบาล-สธ. เตือนประชาชนพื้นที่เสี่ยงระวังจมน้ำ กำชับเจ้าหน้าที่ป้องกันตนเองก่อนออกปฏิบัติงาน
วันพุธที่ 12 ตุลาคม 2565
สธ. เตือนประชาชนพื้นที่เสี่ยงระวังจมน้ํา กําชับเจ้าหน้าที่ป้องกันตนเองก่อนออกปฏิบัติงาน
กระทรวงสาธารณสุข เตือนประชาชนในพื้นที่เสี่ยงน้ําท่วมระวังอุบัติเหตุจมน้ํา พร้อมกําชับเจ้าหน้าที่ทุกฝ่ายสวมเสื้อชูชีพป้องกันตนเองก่อนออกปฏิบัติงานช่วยเหลือผู้ประสบภัย และเฝ้าระวังติดตามสถานการณ์ ดูแลอาคารสถานที่ ครุภัณฑ์
กระทรวงสาธารณสุข เตือนประชาชนในพื้นที่เสี่ยงน้ําท่วมระวังอุบัติเหตุจมน้ํา พร้อมกําชับเจ้าหน้าที่ทุกฝ่ายสวมเสื้อชูชีพป้องกันตนเองก่อนออกปฏิบัติงานช่วยเหลือผู้ประสบภัย และเฝ้าระวังติดตามสถานการณ์ ดูแลอาคารสถานที่ ครุภัณฑ์ ด้วยหลัก “ป้องกัน ยกสูง และเคลื่อนย้าย” เผยข้อมูลตั้งแต่เดือนสิงหาคม - ตุลาคม 2565 พบผู้เสียชีวิตจากการจมน้ําถึง 82 ราย
วันนี้ (12 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยถึงสถานการณ์น้ําท่วม ว่า ขณะนี้ประเทศไทยยังคงมีสถานการณ์น้ําท่วมฉับพลัน น้ําป่าไหลหลาก น้ําล้นตลิ่งและน้ําท่วมใน 33 จังหวัด ประชาชนได้รับผลกระทบ 224,774 ครัวเรือน มีการเปิดศูนย์อพยพใน 14 จังหวัด รวม 187 แห่ง ส่วนสถานบริการสาธารณสุขได้รับผลกระทบสะสม 191 แห่ง ประกอบด้วย สํานักงานสาธารณสุขจังหวัด 1 แห่ง โรงพยาบาล 14 แห่ง สํานักงานสาธารณสุขอําเภอ 8 แห่ง รพ.สต. 168 แห่ง ศสม. 5 แห่ง เปิดให้บริการได้ตามปกติ 146 แห่ง เปิดให้บริการบางส่วน 22 แห่ง และปิดหรือย้ายจุดบริการ 23 แห่ง ได้กําชับให้สถานบริการในพื้นที่เสี่ยงติดตามสถานการณ์อย่างใกล้ชิด เตรียมสํารองยา เวชภัณฑ์ อุปกรณ์ทางหารแพทย์ให้เพียงพอต่อการให้บริการ และดูแลอาคารสถานที่ ครุภัณฑ์ ด้วยหลัก “ป้องกัน ยกสูง และเคลื่อนย้าย” ทั้งนี้ ตั้งแต่เดือนสิงหาคม 2565 จนถึงปัจจุบัน หน่วยงานสาธารณสุขในพื้นที่ได้จัดทีมปฏิบัติการด้านการแพทย์รวม 551 ทีม ออกให้บริการเชิงรุกต่อเนื่องทั้งการเยี่ยมบ้าน ให้สุขศึกษา แจกยาชุดช่วยเหลือผู้ประสบภัย และตรวจรักษาโรคทั่วไป รวมผู้รับบริการ 91,532 รายส่วนใหญ่เป็นการเจ็บป่วยด้วยโรคระบบทางเดินหายใจ ระบบผิวหนัง เช่น แพ้ ผื่นคัน ระบบกล้ามเนื้อและกระดูก และปวดศีรษะ/เวียนศีรษะ
นายแพทย์โอภาส กล่าวต่อว่า จากสถานการณ์น้ําท่วมที่เกิดขึ้น มีรายงานผู้เสียชีวิตสะสมแล้ว 87 ราย บาดเจ็บ 21 ราย โดยสาเหตุการเสียชีวิตเกิดจากการจมน้ําถึง 82 ราย จึงขอเตือนประชาชนที่อยู่ในพื้นที่น้ําท่วมให้ระมัดระวังอันตรายจากการจมน้ํา ควรหลีกเลี่ยงการเดินหรือขับรถฝ่ากระแสน้ําเชี่ยว หากต้องเข้าพื้นที่น้ําท่วม หรือต้องทํากิจกรรมทางน้ํา ขอให้เตรียมอุปกรณ์ป้องกันการจมน้ําติดไปด้วย เช่น เสื้อชูชีพ ห่วงยาง ถังแกลลอน หรืออุปกรณ์อื่นๆ ที่ช่วยให้ลอยตัวได้ ส่วนพ่อแม่ผู้ปกครองต้องดูแลเด็กอย่างใกล้ชิด ไม่ปล่อยให้เด็กลงเล่นน้ํา สําหรับเจ้าหน้าที่ที่จะต้องออกปฏิบัติการให้การช่วยเหลือผู้ประสบภัย ต้องสวมเสื้อชูชีพทุกครั้ง เพื่อความปลอดภัยและลดการสูญเสียจากอุบัติเหตุจมน้ํา
********************************* 12 ตุลาคม 2565
รัฐบาลไทย-ข่าวทำเนียบรัฐบาล-ธ.ก.ส. ปลื้มกระแสตอบรับยอดฝากสลาก ธ.ก.ส. ชุดเกษตรมั่งคั่ง 7 รอบที่ 2 ครบเต็มวงเงิน 22,000 ล้านบาทแล้วอย่างรวดเร็ว
วันพฤหัสบดีที่ 22 กันยายน 2565
ธ.ก.ส. ปลื้มกระแสตอบรับยอดฝากสลาก ธ.ก.ส. ชุดเกษตรมั่งคั่ง 7 รอบที่ 2 ครบเต็มวงเงิน 22,000 ล้านบาทแล้วอย่างรวดเร็ว
จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วงที่ 2 ซึ่งเปิดรับฝาก 22 กันยายน 2565 จํานวน 2,200 ล้านหน่วย ๆ ละ 100 บาท วงเงินรับฝาก 22,000 ล้านบาท ยอดรับฝากเต็มวงเงิน ภายใน 15 นาที
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วงที่ 2 ซึ่งเปิดรับฝาก 22 กันยายน 2565 จํานวน 2,200 ล้านหน่วย ๆ ละ 100 บาท วงเงินรับฝาก 22,000 ล้านบาท ซึ่งได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอดรับฝากเต็มวงเงิน ภายใน 15 นาที โดยมียอดรับฝากผ่านทางแอปพลิเคชัน ธ.ก.ส. A-Mobile จํานวน 4,685 ล้านบาท และยอดรับฝากผ่านทางเคาน์เตอร์ธนาคาร จํานวน 17,315 ล้านบาท
ธ.ก.ส. ขอขอบคุณเกษตรกรลูกค้าและผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนําไปใช้เป็นทุนสนับสนุนภาคเกษตรกรรมเพื่อพัฒนาและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศ ทั้งนี้
สลากออมทรัพย์ ธ.ก.ส. ชุดเกษตรมั่งคั่ง 7 มีอายุรับฝาก 3 ปี เมื่อฝากครบกําหนดไถ่ถอนจะได้รับดอกเบี้ยหน่วยละ 0.18 บาท หรือคิดเป็นอัตราดอกเบี้ยร้อยละ 0.06 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ลุ้นรางวัลที่ 1 มูลค่า 10,000,000 บาท และรางวัลอื่น ๆ รวมรางวัลทั้งสิ้น 2,113,400 รางวัล เป็นเงิน 46,990,000 บาทต่อเดือน ที่สําคัญดอกเบี้ยและเงินรางวัลได้รับการยกเว้นภาษีสําหรับบุคคลทั่วไปและยังสามารถนําไปใช้เป็นหลักทรัพย์ในการค้ําประกัน (Bank Guarantee)
รวมถึงเป็นหลักทรัพย์ค้ําประกันในการขอสินเชื่อกับ ธ.ก.ส. ได้อีกด้วย ทั้งนี้ ธ.ก.ส. ยังมีบริการ BAAC Connect ซึ่งเป็นข้อความแจ้งเตือนผ่าน LINE Official : BAAC Family เมื่อมีเงินเข้า - ออกบัญชีเงินฝากและการถูกรางวัลสลาก รวมถึงกรณีสลากใกล้ครบอายุรับฝากอีกด้วย โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center
02 555 0555
รัฐบาลไทย-ข่าวทำเนียบรัฐบาล-อนุมัติ 212 ล้านหนุนถ่ายภาพยนตร์ต่างประเทศในไทย สร้างรายได้กว่า 2 พันล้าน
วันศุกร์ที่ 23 กันยายน 2565
อนุมัติ 212 ล้านหนุนถ่ายภาพยนตร์ต่างประเทศในไทย สร้างรายได้กว่า 2 พันล้าน
วันศุกร์ที่ 23 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการถ่ายทําภาพยนตร์ต่างประเทศในไทย โดยอนุมัติจัดสรรงบประมาณ 212 ล้านบาท
เพื่อส่งเสริมการสร้างภาพยนตร์ต่างประเทศในราชอาณาจักรไทย จํานวน 6 เรื่อง
ตามมาตรการการให้สิทธิประโยชน์แก่ผู้สร้างภาพยนตร์ที่เข้ามาลงทุนในไทยตั้งแต่ 50
ล้านบาทขึ้นไปในรูปแบบการคืนเงิน ร้อยละ 15-20 ที่ดําเนินการมาตั้งแต่ปี 2560
โดยตั้งแต่เริ่มโครงการมีภาพยนตร์จากต่างประเทศเข้ามาถ่ายทําในไทยแล้ว 43 เรื่อง สร้างรายได้หมุนเวียน
8,560 ล้านบาท สําหรับภาพยนตร์ 6 เรื่องที่ได้รับงบสนับสนุนในครั้งนี้ ถ่ายทําเสร็จในช่วงปี 2564
เป็นภาพยนตร์จากสหรัฐฯ 4 เรื่อง ฝรั่งเศส 1 เรื่อง สิงคโปร์ 1 เรื่อง มีการนําเงินมาใช้จ่ายในไทย 1,194
ล้านบาท จ้างงาน 12,000 คน สร้างเงินหมุนเวียนในระบบเศรษฐกิจไทย 2,384 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ยินดีในความสำเร็จของนักกีฬาทีมชาติไทย ที่เข้าร่วมการแข่งขันกีฬา The World Games 2022 ครั้งที่ 11 ชื่นชมความอดทนหมั่นฝึกซ้อม
วันพุธที่ 21 กันยายน 2565
รองนายกฯ พล.อ.ประวิตร ยินดีในความสําเร็จของนักกีฬาทีมชาติไทย ที่เข้าร่วมการแข่งขันกีฬา The World Games 2022 ครั้งที่ 11 ชื่นชมความอดทนหมั่นฝึกซ้อม
รองนายกฯ พล.อ.ประวิตร ยินดีในความสําเร็จของนักกีฬาทีมชาติไทย ที่เข้าร่วมการแข่งขันกีฬา The World Games 2022 ครั้งที่ 11 ชื่นชมความอดทนหมั่นฝึกซ้อม คว้า 4 เหรียญทอง 3 เหรียญเงิน 2 เหรียญทองแดง นําชื่อเสียงมาสู่ประเทศไทย
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (21 กันยายน 2565) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายนภินทร ศรีสรรพางค์ ผู้ช่วยรัฐมนตรีประจํากระทรวงการท่องเที่ยวและกีฬา พร้อมด้วยนายก้องศักด ยอดมณี ผู้ว่าการการกีฬาแห่งประเทศไทย นําคณะเจ้าหน้าที่และนักกีฬาทีมชาติไทยที่เข้าร่วมการแข่งขันกีฬา The World Games 2022 ครั้งที่ 11 ณ เมืองเบอร์มิงแฮม ประเทศสหรัฐอเมริกา ระหว่างวันที่ 7 - 17 กรกฎาคม 2565 เข้ารับโอวาทจากพลเอก ประวิตร วงษ์สุวรรณ รองนายกรัฐมนตรี สรุปสาระสําคัญ ดังนี้
รองนายกรัฐมนตรีกล่าวแสดงความยินดีที่นักกีฬาไทยได้รับรางวัลจากการแข่งขันกีฬา The World Games 2022 ครั้งที่ 11 ซึ่งนักกีฬาทุกคนมีความอดทน มุ่งมั่นฝึกซ้อมกันอย่างต่อเนื่องจนได้รับรางวัล สร้างชื่อเสียงให้กับประเทศ และเป็นขวัญกําลังใจให้กับประชาชนคนไทย โดยขอขอบคุณนักกีฬา ผู้ฝึกสอน สมาคมกีฬา ตลอดจนเจ้าหน้าที่ที่เกี่ยวข้อง ที่ทุ่มเทในการแข่งขันและนํารางวัลกลับมาให้คนไทยได้ชื่นชม ทั้งนี้ รองนายกรัฐมนตรีได้พูดคุยและให้กําลังใจกับนักกีฬาให้ฝึกซ้อมอย่างอดทนต่อไป รวมทั้งฝากให้สมาคมกีฬาที่เกี่ยวข้อง เตรียมการแข่งขันในครั้งหน้า เพื่อสร้างชื่อเสียงให้กับประเทศชาติต่อไป
สําหรับการแข่งขันกีฬา The World Games 2022 ครั้งที่ 11 ณ เมืองเบอร์มิงแฮม ประเทศสหรัฐอเมริกา ที่จัดขึ้นระหว่างวันที่ 7 - 17 กรกฎาคม 2565 ประเทศไทยส่งนักกีฬาเข้าร่วมการแข่งขัน 8 ชนิดกีฬา ได้แก่ กีฬาซูโม่ กีฬาทางอากาศ กีฬาบิลเลียด กีฬาเปตอง กีฬามวยไทย กีฬายิวยิตสู กีฬาเอ็กซ์ตรีม และกีฬาฟลอร์บอล นักกีฬาเข้าแข่งขัน จํานวน 31 คน เจ้าหน้าที่ทีม จํานวน 21 คน ผลการแข่งขันของนักกีฬาไทยได้ที่ 18 จากทั้งหมด 70 ประเทศ ได้รับรางวัล 4 เหรียญทอง 3 เหรียญเงิน และ 2 เหรียญทองแดง
...........................
รัฐบาลไทย-ข่าวทำเนียบรัฐบาล-ครม. เห็นชอบแก้เกณฑ์ช่วยกลุ่มที่ไม่สามารถติดต่อคู่สมรสได้ ให้เข้าถึงโครงการเพื่อสวัสดิการแห่งรัฐ ปี 65
วันอาทิตย์ที่ 9 ตุลาคม 2565
ครม. เห็นชอบแก้เกณฑ์ช่วยกลุ่มที่ไม่สามารถติดต่อคู่สมรสได้ ให้เข้าถึงโครงการเพื่อสวัสดิการแห่งรัฐ ปี 65
.....
ที่ประชุม ครม. (5 ต.ค. 65) เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อสวัสดิการแห่งรัฐ ปี 2565 ที่ไม่สามารถติดต่อคู่สมรสลงนามในแบบฟอร์มการลงทะเบียน โดยเฉพาะผู้ที่ถูกทิ้งร้าง ผู้ที่แยกกันอยู่กับคู่สมรส หรือผู้ที่อยู่ระหว่างการหย่า เป็นต้น ให้สามารถเข้าถึงสิทธิประโยชน์ในโครงการฯ ได้
.
1.กลุ่มเปราะบาง ได้แก่ ผู้ลงทะเบียนที่เป็นผู้สูงอายุ 60 ปีขึ้นไป (นับถึงวันที่ 19 ต.ค. 65) ผู้พิการหรือผู้ป่วยติดเตียงที่ไม่สามารถติดตามคู่สมรสได้ ยังสามารถลงทะเบียนเข้าร่วมโครงการ ฯ โดยรับรองตนเองว่า ไม่สามารถติดตามคู่สมรสได้ พร้อมลายมือชื่อพยานรับรองด้วยจํานวน 2 คน และต้องมีการลงนามรับรองจากเจ้าหน้าที่กระทรวงมหาดไทยในพื้นที่ และไปยื่นที่หน่วยงานรับลงทะเบียน ซึ่งกระทรวงการคลังจะตรวจสอบคุณสมบัติกลุ่มดังกล่าวตามสถานะ
2.กลุ่มผู้ลงทะเบียนทั่วไปที่มีอายุต่ํากว่า 60 ปี กรณีไม่สามารถติดตามคู่สมรสมาเพื่อดําเนินการได้ ให้ผู้ลงทะเบียนรับรองในเอกสารที่กระทรวงการคลังกําหนดว่าไม่สามารถติดตามคู่สมรสได้พร้อมลายมือชื่อพยาน 2 คน นําไปยื่นต่อหน่วยงานรับลงทะเบียน กระทรวงการคลังจะตรวจสอบคุณสมบัติของผู้ลงทะเบียนกลุ่มดังกล่าวในสถานะไม่มีคู่สมรส
3.เมื่อผู้ลงทะเบียนผ่านเกณฑ์การพิจารณาคุณสมบัติ จะสามารถใช้สิทธิได้เมื่อยืนยันตัวตน ณ ธ.ก.ส. และ ธ.ออมสิน ตั้งแต่วันที่ประกาศผลผู้ผ่านการตรวจคุณสมบัติ (ภายใน 180 วัน) และ ธ.กรุงไทย (ไม่มีกําหนดระยะเวลาสิ้นสุด)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ธีระยุทธ ให้ผู้บริหารบริษัท ดิ สมิธ ฟู้ด อินเตอร์เนชั่นแนล จำกัด และคณะ เข้าพบ
วันพุธที่ 21 กันยายน 2565
ผู้ช่วยรัฐมนตรีฯ ธีระยุทธ ให้ผู้บริหารบริษัท ดิ สมิธ ฟู้ด อินเตอร์เนชั่นแนล จํากัด และคณะ เข้าพบ
ผู้ช่วยรัฐมนตรีฯ ธีระยุทธ ให้ผู้บริหารบริษัท ดิ สมิธ ฟู้ด อินเตอร์เนชั่นแนล จํากัด และคณะ เข้าพบ
วันนี้ (21 กันยายน 2565) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ให้นายเออร์วิน เดอ สมิท ผู้บริหารบริษัท ดิ สมิธ ฟู้ด อินเตอร์เนชั่นแนล จํากัด และคณะ เข้าพบ เพื่อหารือเกี่ยวกับการสานต่อโครงการ Halal Hub และแนวทางสําหรับนักลงทุนที่สนใจลงทุนในพื้นที่ชายแดนใต้ โดยมีนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ขยายเวลาบรรเทาค่าไฟฟ้าและน้ำประปาแก่ผู้มีบัตรสวัสดิการแห่งรัฐ
วันพฤหัสบดีที่ 29 กันยายน 2565
ขยายเวลาบรรเทาค่าไฟฟ้าและน้ําประปาแก่ผู้มีบัตรสวัสดิการแห่งรัฐ
วันพฤหัสบดีที่ 29 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลช่วยเหลือผู้มีรายได้น้อย โดยเห็นชอบขยายเวลามาตรการบรรเทาภาระค่าไฟฟ้าและน้ําประปา
แก่ผู้มีบัตรสวัสดิการแห่งรัฐ ต่อไปอีก 7 เดือน คือ ต.ค.2565 – เม.ย.2566 พร้อมวงเงินงบประมาณ 1,933
ล้านบาท ครอบคลุมค่าไฟฟ้าของกลุ่มเป้าหมายประมาณ 810,000 ครัวเรือน และค่าน้ําประปาราว 210,000
ครัวเรือน โดยผู้มีบัตรสวัสดิการแห่งรัฐที่ใช้ไฟฟ้าไม่เกิน 50 หน่วย/เดือน ติดต่อกัน 3 เดือน
ได้รับสิทธิ์ค่าไฟฟ้าฟรีตามมาตรการที่มีอยู่ในปัจจุบัน ผู้ใช้ไฟฟ้าเกิน 50 หน่วย/เดือน
จะได้รับสนับสนุนค่าไฟฟ้าวงเงิน 315 บาท/ครัวเรือน/เดือน สําหรับค่าน้ําประปา กรณีใช้ไม่เกิน 315 บาท
จะได้รับวงเงินสนับสนุน 100 บาท/ครัวเรือน/เดือน
เพื่อแบ่งเบาภาระค่าใช้จ่ายด้านสาธารณูปโภคขั้นพื้นฐานซึ่งจําเป็นต่อการดํารงชีวิตแก่ผู้มีรายได้น้อย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกฯ ประวิตร สั่งระดมสรรพกำลังช่วย กทม. ผันน้ำลงคูคลองให้เร็วขึ้น พร้อมเพิ่มความถี่รถสาธารณะชั่วโมงเร่งด่วน
วันพุธที่ 14 กันยายน 2565
รองนายกฯ ประวิตร สั่งระดมสรรพกําลังช่วย กทม. ผันน้ําลงคูคลองให้เร็วขึ้น พร้อมเพิ่มความถี่รถสาธารณะชั่วโมงเร่งด่วน
.....
พลเอก ประวิตร วงษ์สุวรรณ รองนายกรัฐมนตรี ห่วงสถานการณ์น้ําท่วมหลายพื้นที่ พร้อมสั่งการกระทรวงมหาดไทยและหน่วยงานที่เกี่ยวข้อง ให้ความสําคัญในการขับเคลื่อน 13 มาตรการ รับมือฤดูฝนร่วมกันทั่วประเทศ โดยให้ สทนช.ลงกํากับติดตามในภาพรวม เพื่อป้องกันและแก้ปัญหาอุทกภัยที่กําลังเกิดขึ้นหลายพื้นที่อย่างเป็นระบบ
.
ในส่วนพื้นที่ กทม. ให้ สทนช. ปภ. และ กรมชลประทาน รวมทั้งหน่วยงานที่เกี่ยวข้องและกองทัพ ลงไปช่วยสนับสนุนทํางานร่วมกับ กทม. และ จังหวัดปริมณฑลอย่างใกล้ชิด เร่งกําจัดขยะและวัชพืชที่ขวางทางน้ํา และนําเครื่องสูบน้ํา เรือผลักดันน้ําและเครื่องมือช่าง เข้าไปช่วยเปิดทางระบายน้ํา ผลักดันน้ําจากคูคลองลงแม่น้ําเจ้าพระยาให้เร็วขึ้น
.
และขอให้ ขสมก.เพิ่มความถี่รถสาธารณะ ตามเส้นทางน้ําท่วมขังให้มากขึ้น พร้อมให้ตํารวจ ลงพื้นที่อํานวยความสะดวกการจราจรโดยเฉพาะชั่วโมงเร่งด่วน เพื่ออํานวยความสะดวกและลดความเดือดร้อนในการสัญจรของประชาชน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง ห่วงใย สั่ง กสร. กำหนดมาตรการด้านความปลอดภัยในสถานประกอบกิจการ รองรับพายุ “โนรู”
วันศุกร์ที่ 30 กันยายน 2565
รมว.เฮ้ง ห่วงใย สั่ง กสร. กําหนดมาตรการด้านความปลอดภัยในสถานประกอบกิจการ รองรับพายุ “โนรู”
รมว.แรงงาน ห่วงใยการเกิดความไม่ปลอดภัยในสถานประกอบกิจการจากพายุ “โนรู” ทําฝนตกหนัก ขอความร่วมมือนายจ้าง ลูกจ้าง ปฏิบัติตามมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามที่กรมอุตุนิยมวิทยาได้เตือนภัยพายุ “โนรู” เคลื่อนที่ผ่านประเทศไทย ทําให้มีฝนตกหนักในหลายพื้นที่ และอาจเกิดอุทกภัยจนทําให้เกิดความสูญเสียต่อชีวิต และทรัพย์สินทั้งลูกจ้างและนายจ้าง ตนจึงได้สั่งการให้กรมสวัสดิการและคุ้มครองแรงงาน (กสร.) กําหนดมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัยขึ้น โดยแบ่งเป็น 3 ระยะ คือ ระยะก่อนเกิดเหตุอุทกภัยควรมีแผนเพื่อเตรียมความพร้อมเมื่อต้องเผชิญกับการเกิดอุทกภัย และติดตามข้อมูลข่าวสารจากประกาศของกรมอุตุนิยมวิทยา หรือกรมป้องกันและบรรเทาสาธารณภัยอย่างใกล้ชิด เพื่อนํามาใช้ในการประเมินความเสี่ยงในการเกิดอุทกภัยในสถานประกอบกิจการ เคลื่อนย้ายเครื่องจักร อุปกรณ์ไฟฟ้า หรือสารเคมีในสถานประกอบกิจการให้อยู่ในพื้นที่ที่ปลอดภัยหรือจัดทําผนังกั้นน้ําเพื่อกันไม่ให้น้ําท่วมเข้าถึง ระยะเกิดเหตุอุทกภัย ห้ามใช้งานเครื่องจักร และอุปกรณ์ไฟฟ้าโดยเด็ดขาด นอกจากเป็นอุปกรณ์ที่ใช้บรรเทาอุทกภัย เช่น ปั้มน้ํา หรือเครื่องสูบน้ํา พร้อมทั้งปิดกั้นบริเวณส่วนการผลิตที่มีน้ําท่วมขัง และระยะสุดท้ายหลังจากเกิดเหตุอุทกภัย ต้องตรวจสอบสภาพเครื่องจักร และอุปกรณ์ไฟฟ้าก่อนใช้งาน หากชํารุดต้องซ่อมแซมทันที พร้อมทั้งทําความสะอาดสถานที่จัดเก็บสารเคมีที่ถูกน้ําท่วมให้มีการระบายอากาศที่เพียงพอ ตรวจสภาพถังบรรจุสารเคมีให้ปิดผนึกแน่นหนา และจัดเก็บสารเคมีแยกตามประเภท ไม่เก็บรวมกัน เพื่อป้องกันอันตรายจากการเกิดเหตุเพลิงไหม้และระเบิดได้
ทางด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กสร. ได้มีหนังสือขอความร่วมมือให้นายจ้าง ลูกจ้าง และสถานประกอบกิจการที่ตั้งอยู่ในบริเวณที่อาจได้รับผลกระทบปฏิบัติตามมาตรการดังกล่าวอย่างเคร่งครัด เพื่อป้องกันการสูญเสียต่อชีวิต และทรัพย์สินที่อาจเกิดขึ้นจากภัยธรรมชาติ โดยตนได้มอบหมายให้สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ประชาสัมพันธ์หนังสือดังกล่าวให้นายจ้าง ลูกจ้างทราบทุกช่องทาง หากนายจ้าง/เจ้าของสถานประกอบกิจการ ลูกจ้าง มีข้อสงสัยสามารถสอบถามเพิ่มเติมได้ที่ กองความปลอดภัยแรงงาน โทร 0 2448 9128-39 หรือโทรสายด่วน 1546 และ 1506 กด 3
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน ผนึกกำลัง บริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวิฒน์ ให้โอกาสสร้างอนาคตเยาวชนผู้ก้าวพลาด
วันพฤหัสบดีที่ 6 ตุลาคม 2565
กระทรวงยุติธรรม โดยกรมพินิจและคุ้มครองเด็กและเยาวชน ผนึกกําลัง บริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวิฒน์ ให้โอกาสสร้างอนาคตเยาวชนผู้ก้าวพลาด
กระทรวงยุติธรรม โดยกรมพินิจและคุ้มครองเด็กและเยาวชน ผนึกกําลัง บริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวิฒน์ ให้โอกาสสร้างอนาคตเยาวชนผู้ก้าวพลาด
ในวันพุธที่ ๕ ตุลาคม ๒๕๖๕ เวลา ๑๔.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายณรงค์ศักดิ์ ภูมิศรีสอาด ที่ปรึกษาคณะเจ้าหน้าที่บริหารบริษัท ซีพีออลล์ จํากัด (มหาชน) ให้เกียรติเป็นประธานสักขีพยานใน "พิธีลงนามข้อตกลงความร่วมมือระหว่างกรมพินิจและคุ้มครองเด็กและเยาวชน กระทรวงยุติธรรม กับ บริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวัฒน์" โดยมี พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน และนายวิเชียร เนียมน้อม ผู้แทนผู้รับใบอนุญาตและผู้อํานวยการวิทยาลัยเทคโนโลปัญญาภิวัฒน์ ร่วมลงนามบันทึกข้อตกลง ทั้งนี้ นายสหการณ์ เพ็ชรนรินทร์ รองปลัดกระทรวงยุติธรรม ดร.ธเรศวร์ ธนะสมบูรณ์ ที่ปรึกษาวิทยาลัยเทคโนโลยีปัญญาภิวัฒน์ นายฉัชร์ภิมุก อภินันท์โชติสกุล ผู้อํานวยการบริหารความร่วมมือ นายโกมล พรมเพ็ง รองอธิบดีกรมพินิจและคุ้มครองเด็กและเยาวชน นางนลินนาถ ไกรนรา รองอธิบดีกรมพินิจและคุ้มครองเด็กและเยาวชน และเจ้าหน้าที่ผู้เกี่ยวข้อง เข้าร่วมเป็นสักขีพยานในพิธีลงนามฯ ณ ห้องประชุม ๗ - ๐๑ ชั้น ๗ อาคารกระทรวงยุติธรรม
การลงนามบันทึกข้อตกลงความร่วมมือในครั้งนี้ มีวัตถุประสงค์เพื่อมอบโอกาสให้กับผู้กระทําผิด โดยการสนับสนุนการดําเนินงานการแก้ไข บําบัด พื้นฟู การให้โอกาสในด้านการศึกษา ฝึกอบรมอาชีพ ตลอดจนสร้างโอกาส ในการเข้าถึงการมีงานทํา เพื่อให้ผู้กระทําผิดสามารถกลับคืนสู่สังคมได้อย่างภาคภูมิและดํารงชีวิตได้อย่างปกติสุข ซึ่งบันทึกข้อตกลงความร่วมมือดังกล่าว มีระยะเวลาความร่วมมือ ตั้งแต่ปีการศึกษา ๒๕๖๑ ถึงปีการศึกษา ๒๕๖๕ กรมพินิจฯ บริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวัฒน์จึงมีความเห็นร่วมกันในการจัดทําบันทึกข้อตกลงความร่วมมือ (MOU) เพื่อให้การสนับสนุนการดําเนินงานการแก้ไข บําบัด พื้นฟู อย่างต่อเนื่องและเป็นการยกระดับความร่วมมือด้านการศึกษาและการส่งเสริมอาชีพให้แก่เด็กและเยาวชน ด้วยการสนับสนุนทุนการศึกษา การฝึกงานด้านการขายปลีกและเพื่อเป็นการเตรียมความพร้อมก่อนปล่อย ตลอดจนการรองรับการจ้างงานให้กับเด็กและเยาวชนหลังปล่อย เพื่อสร้างโอกาสให้เด็กและเยาวชน ได้ปรับตัวเข้าสู่สังคมตามเป้าหมายการคืนคนดีสู่สังคมต่อไป
นอกจากนี้ กรมพินิจและคุ้มครองเด็กและเยาวชน กล่าวขอบคุณบริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวัฒน์ ที่สนับสนุนการดําเนินงานของกรมพินิจและคุ้มครองเด็กและเยาวชนอย่างต่อเนื่อง และมีความยินดีที่จะจัดทําบันทึกข้อตกลงความร่วมมือนี้ในการสนับสนุนและให้โอกาสทางการศึกษาและการฝึกอาชีพ ซึ่งจะช่วยให้เด็กและเยาวชนได้ปรับตัวในทางที่ดีเป็นประชากรที่มีคุณภาพและเป็นคนดีของสังคมและประเทศชาติได้ ซึ่งถือเป็นปณิธานของทั้ง ๓ หน่วยงานในการทํางานร่วมกันมาอย่างยาวนาน และจะยั่งยืนต่อไปในอนาคต